Red Deer

Gweler hefyd Red Deer (gwahaniaethu).
Dinas yng nghanolbarth Alberta, Canada yw Red Deer. Fe'i lleolir tua hanner ffordd rhwng Calgary ac Edmonton, a dyma drydedd ddinas fwyaf Alberta ar ôl y dinasoedd hynny. Fe'i hamgylchynir gan Swydd Red Deer. Poblogaeth: 89,891 (2009).

Gorwedd dinas Red Deer ar lan Afon Red Deer mewn ardal o fryniau coediog a nodweddir gan goedwigoedd aspen a meysydd agored lle mae'r economi yn seiliedig ar gynhyrchu olew a grawnfwyd a magu gwartheg. Dosberthir cynhyrchion y diwydiannau hyn o Red Deer.

Bu'r ardal yn gartref i bobloedd brodorol cyn dyfodiad yr Ewropeaid cyntaf yn y 18g. Sefydlwyd gwersyll masnachu yno yn 1882, a gymerodd ei enw ar ôl yr afon sy'n llifo trwy'r ardal, a daeth yn dref yn 1901 ac yn ddinas yn 1913.

Dolen allanol
  Gwefan dinas Red Deer

Categori:Dinasoedd Alberta
Categori:Sefydliadau 1882